A Törvényszék 2024. február 28-i ítélete – PU kontra Európai Ügyészség
(T-442/22. sz. ügy)1
(„Megsemmisítés iránti és kártérítési kereset – Intézményi jog – (EU) 2017/1939 rendelet – Az Európai Ügyészség delegált európai ügyészeinek kinevezése – A [bizalmas] által jelölt egyik pályázó kinevezésének megtagadása – Keresetindítási határidő – Megerősítő jogi aktus – Közvetlen érintettség hiánya – Elfogadhatatlanság – Okozati összefüggés”)
Az eljárás nyelve: görög
Felek
Felperes: PU (képviselő: P. Yatagantzidis és D. Tsarapatsanis ügyvédek)
Alperes: Európai Ügyészség (képviselők: L. De Matteis, F.-R. Radu és C. Charalambous meghatalmazottak)
Tárgy
Keresetével a felperes egyrészt az EUMSZ 263. cikk alapján lényegében azt kéri, hogy a Törvényszék a felperest érintő részében semmisítse meg az Európai Ügyészség [bizalmas] 8-i 90/2021. sz. határozatát, amely elutasítja a felperes, valamint egy másik jelölt, A azon pályázatát, amelyet a [bizalmas]-ba delegált európai ügyészek álláshelyeire nyújtottak be; az Európai Ügyészség [bizalmas] 23-i 15/2022. sz. határozatát, amely elutasítja a felperes és A által a [bizalmas] 8-i megtámadott határozattal szemben benyújtott panaszt, valamint az Európai Ügyészség [bizalmas] 30-i 21/2022. sz. határozatát, amely [bizalmas]-ba delegált két európai ügyész kinevezéséről szól; másrészt, a felperes az EUMSZ 268. cikk alapján azon kár megtérítését kéri, amely állítólag őt érte.
Rendelkező rész
A Törvényszék a keresetet elutasítja.
A Törvényszék PU-t kötelezi saját költségeinek, valamint az Európai Ügyészség költségeinek viselésére.
____________
1     HL C 380., 2022.10.3.